Στις πέντε μέρες μετά τον Κατρίνα, οι συνθήκες στο νοσοκομείο...
Όσα χρόνια είμαι γιατρός...
δεν είχα ξαναδεί ποτέ κάτι τέτοιο.
Λέτε, λοιπόν, ότι οι συνθήκες ήταν η αιτία που πέθαναν 45 άνθρωποι;
Όχι. Δεν ήταν μόνο οι συνθήκες.
Δεν είναι τόσο απλό.
Τότε, ίσως μπορείτε να μας εξηγήσετε.
Σε αυτές τις συνθήκες, και πιθανόν εξαιτίας των συνθηκών αυτών,
πάρθηκαν αποφάσεις που δεν έπρεπε ποτέ να είχαν παρθεί.
Πρέπει να το δούμε αυτό.
Περπατήστε μέσα στο νερό
ΠΕΝΤΕ ΗΜΕΡΕΣ ΣΤΟ ΜΕΜΟΡΙΑΛ
Περπατήστε μέσα στο νερό, παιδιά
Περπατήστε μέσα στο νερό
Περπατήστε μέσα στο νερό, παιδιά
Περπατήστε μέσα στο νερό
Ο Θεός θα ταράξει αυτά τα νερά
Άνθρωπος κατέβηκε στο ποτάμι
Άνθρωπος κατέβηκε στο ποτάμι, Κύριε
Άνθρωπος κατέβηκε στο ποτάμι
Κατέβηκε εκεί για να προσευχηθεί
Περπατήστε μέσα στο νερό
Περπατήστε μέσα στο νερό, παιδιά
ΒΑΣΙΣΜΕΝΟ ΣΤΟ ΒΙΒΛΙΟ ΤΗΣ ΣΕΡΙ ΦΙΝΚ
Περπατήστε μέσα στο νερό
Ο Θεός θα ταράξει αυτά τα νερά
45 ΝΕΚΡΟΙ
Τώρα αρχίζουμε να αντιλαμβανόμαστε την έκταση
του θανάτου και των ζημιών στη χειρότερη φυσική καταστροφή στην ιστορία των ΗΠΑ.
Ο αριθμός των νεκρών είναι άγνωστος.
Μπορεί να είναι χιλιάδες. - Σας παρακαλώ.
Οι σοβαρά ασθενείς μεταφέρονται.
Ανεβάσαμε το μωρό στο ελικοδρόμιο
και πήγαμε με το ελικόπτερο στο Μπατόν Ρουζ.
Οι συνθήκες επιδεινώθηκαν για όσους είναι στο Σούπερντομ.
Είμαστε νηστικοί πέντε μέρες.
Είναι χειρότερα κι από φυλακή. Στη φυλακή έχεις τουαλέτα
για την ανάγκη σου. Εδώ δεν έχει τίποτα.
Αυτή η γυναίκα ψάχνει τα δύο της παιδιά.
Δεν ξέρει πού βρίσκονται. Δεν ξέρει αν ζουν ή αν πέθαναν.
Κύριε πρόεδρε, πέρασαν δύο εβδομάδες.
Θα έχετε πλέον κάποια καθαρή εικόνα
για το τι πήγε τόσο λάθος κατά τις πρώτες πέντε μέρες.
Θα έχουμε πολύ χρόνο να τα αναλύσουμε,
ειδικά τη δομή των σχέσεων ανάμεσα στις βαθμίδες της κυβέρνησης.
Ξέρω ότι το Κογκρέσο πρέπει, και το συζητάμε εσωτερικά,
να αξιολογήσει νηφάλια το πώς πάρθηκαν οι αποφάσεις.
Μία διευκρίνηση;
Όχι. Ευχαριστώ.
ΑΤΛΑΝΤΑ
13 ΗΜΕΡΕΣ ΜΕΤΑ ΤΟΝ ΤΥΦΩΝΑ ΚΑΤΡΙΝΑ
11 ΣΕΠΤΕΜΒΡΙΟΥ, 2005
Είστε από τη Νέα Ορλεάνη;
Από το Μπατόν Ρουζ. Περίπου μια ώρα μακριά.
Πώς ήταν εκεί η καταιγίδα;
Καμία σχέση με τη Νέα Ορλεάνη, αλλά...
Αν εξαιρέσουμε το κάπνισμα, είστε πολύ καλά.
Δεν βρήκα κάτι κακό.
Ωραία. Ευχαριστώ, γιατρέ.
Όλα έτοιμα.
Γεια σας, κύριε. -Γεια.
Βρήκαμε κάτι φωτογραφίες καθαρίζοντας κάτω από τα καθίσματα.
Τις βάλαμε στο κάθισμα του συνοδηγού. -Εντάξει. Τέλεια. Ορίστε.
Σας ευχαριστώ. -Έλα, πάρε άλλα τόσα.
Μπουτς.
Να σου φέρω κάτι να πιεις; -Όχι, Έμα. Ευχαριστώ, καλή μου.
Τι κάνετε, παιδιά;
Λοιπόν; Τι είπε;
Όλα δείχνουν πως δεν έχω τίποτα.
Πολύ ωραία.
Θες να πάμε απόψε να φάμε έξω οι δυο μας;
Μπουτς, καλύτερα να μείνω με τους δικούς μου, αν δεν σε πειράζει.
Όπως θες.
Τι κανονίσατε εδώ;
Έχεις να διαλέξεις ανάμεσα σε οκτώ μαγειρευτά.
Γαμώτο.
Θεέ μου. Ένα λεπτό, Λιν.
Άρθουρ Σέιφερ.
Ναι, περιμένω.
Μάλιστα, κύριε.
Σας ευχαριστώ.
Είμαστε...
Καλά είμαστε. Ναι.
Ναι, το εκτιμώ.
Είμαι στην Ατλάντα με την οικογένειά μου. Να σας συναντήσω μεθαύριο;
Όχι, δεν είναι πρόβλημα.
Εντάξει. Λοιπόν, τα λέμε τότε.
ΜΠΑΤΟΝ ΡΟΥΖ
ΜΟΤΕΛ
Μάλιστα.
Ο γενικός εισαγγελέας θα σας δει τώρα.
Ευχαριστώ.
Μπουτς. Χαίρομαι που σε βλέπω. -Κι εγώ, κύριε.
Λοιπόν, πώς τα πας;
Ξέρετε. Όσο καλά μπορώ. Εξαρτάται από τη μέρα.
Ξέρω. Ο πατέρας μου πέθανε τον Μάιο. Ήταν 92. Τον φρόντιζα μέχρι το τέλος.
Ξέρω ότι δεν είναι το ίδιο, αλλά...
Ναι.
Τέλος πάντων.
Τις δύο εβδομάδες μετά τον τυφώνα,
το μόνο που δείχνει η τηλεόραση είναι ατελείωτες ιστορίες,
ιστορίες τρόμου, για κακομεταχείριση κάτω από τον μανδύα της εξουσίας.
Ενδιαφέρομαι να ερευνήσουμε τι συνέβη.
Φαίνεται ότι έχουμε παραμέληση καθήκοντος σε κάθε βαθμίδα.
Συγκεκριμένα, θέλω να ερευνήσουμε τι συνέβη στο Ιατρικό Κέντρο Μεμόριαλ.
Έμαθες ότι βρήκαν 45 πτώματα;
Ναι, το έμαθα. -Περισσότερα από οπουδήποτε αλλού.
Σαράντα πέντε νεκροί ασθενείς. Σου φαίνεται λογικό αυτό;
Ίσως σε ένα τόσο μεγάλο νοσοκομείο, και δεδομένων των συνθηκών,
μπορεί 45 ασθενείς απλά να υπέκυψαν.
Μπορεί και όχι.
ΛΟΥΙΖΙΑΝΑ, ΥΠΟΥΡΓΕΙΟ ΔΙΚΑΙΟΣΥΝΗΣ
Είναι το γραφείο του νομικού συμβούλου;
Ναι. -Γεια.
Είμαι ο Άρθουρ Σέιφερ, του Γραφείου Έρευνας Ασφαλιστικής Απάτης.
Είστε ο νομικός σύμβουλος της Tenet;
Όχι, αλλά είμαι δικηγόρος στο ίδιο γραφείο.
Ωραία. Το όνομά σας; -Μπάουερς. Τζιμ Μπάουερς.
Κύριε Μπάουερς.
Εξετάζουμε τα συμβάντα στο Μεμόριαλ κατά την καταιγίδα.
Χρειαζόμαστε από εσάς μια λίστα με τους αποβιώσαντες ασθενείς,
συν ένα αντίγραφο του σχεδίου έκτακτης ανάγκης.
Εντάξει. Προτού να... Μου εξηγείτε για ποιον σκοπό τα θέλετε;
Πληροφορούμαστε ότι 45 ασθενείς πέθαναν στο νοσοκομείο σας
στη διάρκεια της καταιγίδας και μετά, και θέλουμε να καταλάβουμε τι συνέβη.
Γνωρίζετε γι' αυτό; Για τους θανάτους;
Κύριε Σέιφερ,
θα το εκτιμούσα, αν μπορούσατε, όσες ερωτήσεις έχετε για μας
να τις στείλετε γραπτώς.
Γραπτώς;
Εντάξει. Αλλά έχετε τα αρχεία;
Όπως είπα, παρακαλώ στείλτε τα όλα γραπτώς και θα απαντήσουμε.
Και πότε να αναμένουμε απάντηση;
Όσο νωρίτερα μπορούμε. Συγγνώμη, έχω άλλη κλήση. Σας ευχαριστώ.
Βιρτζίνια. -Μπουτς.
Ευχαριστώ που βρήκες χρόνο.
Τι κάνει ο Κέβιν;
Καλά. Πιστεύει ότι δουλεύω υπερβολικά. Κάτι που, φυσικά, ισχύει.
Ναι.
Λυπήθηκα πολύ όταν έμαθα για τη Σέλι.
Δεν μπορώ ούτε να φανταστώ.
Ευχαριστώ.
Πώς είστε εσύ κι η Λίντα;
Είναι ακόμα με την οικογένειά της στην Ατλάντα.
Είναι δύσκολο. Ξέρεις, πάει κι έρχεται κατά κύματα.
Χαίρομαι πολύ που γύρισα στη δουλειά, που έχω κάτι άλλο να σκεφτώ.
Ναι.
Εσύ τι γίνεσαι; Πώς τα πάνε οι απατεώνες;
Ξέρεις. Ακόμα εκεί έξω είναι και κλέβουν φραγκοδίφραγκα.
Μέχρι να πέσουν πάνω σου.
Ναι, γιατί ένα είναι σίγουρο. Οι άνθρωποι ψεύδονται, οι αριθμοί όχι.
Λοιπόν, ο Τσαρλς Φότι μου ζήτησε να ερευνήσω
τους θανάτους στο Ιατρικό Κέντρο Μεμόριαλ στη Νέα Ορλεάνη.
Το διάβασα. Σαράντα πέντε πτώματα;
Ναι. Το γραφείο μας πρέπει να αποσαφηνίσει κάθε θάνατο.
Θα χρειαστεί πολλή δουλειά.
Το να βρεθούν οι άνθρωποι που σκόρπισαν μετά την καταιγίδα
θα είναι εφιάλτης.
Εξετάζεις αν ήταν εγκλήματα;
Είναι πολλοί θάνατοι, αλλά πρέπει να δούμε και τις συνθήκες.
Αφού ήταν φρικιαστικές.
Φαντάζεσαι να ήσουν γιατρός ή νοσοκόμος μέσα σ' όλο αυτό;
Αυτό που έκαναν ήταν απίστευτο.
Ναι, συμφωνώ.
Αλλά υπάρχουν πράγματα που δεν κολλάνε.
Έτσι, τηλεφώνησα στον δικηγόρο της Tenet.
Σε αυτούς ανήκει το μέρος, άλλαξαν και το όνομα από "Μπάπτιστ".
Ζήτησα μια ενημέρωση ρουτίνας, αλλά άρχισε τις υπεκφυγές.
Είπε να του στείλω με φαξ τις ερωτήσεις μου γραπτώς
και μετά μου έστειλε ένα σωρό άσχετα.
Δήλωση της εταιρείας. Άρθρα για τον ηρωισμό του προσωπικού.
Και μετά είπε ότι δεν μπορεί να βρει κανένα από τα ιατρικά αρχεία που ζήτησα.
Και μετά μου πετάνε αυτό στην πόρτα μου.
Είναι από έναν δικηγόρο του Λάιφκεαρ.
Το Λάιφκεαρ είναι εταιρεία με εγκαταστάσεις μέσα στο Μεμόριαλ,
ένα νοσοκομείο μέσα σε άλλο νοσοκομείο.
"Αν και μόλις ξεκινήσαμε να συγκεντρώνουμε στοιχεία,
έχουμε πληροφορίες ότι στους ασθενείς..."
εννοεί στους ασθενείς του Λάιφκεαρ που πέθαναν,
"χορηγήθηκε μορφίνη από τη γιατρό Άννα Πόου,
η οποία πιστεύουμε ότι δεν είναι υπάλληλος του Λάιφκεαρ,
κατά το διάστημα που οι ασθενείς δεν μπορούσαν να μετακινηθούν".
Δηλαδή, ισχυρίζονται ότι κάποιοι από τους ασθενείς τους θανατώθηκαν;
Ποια είναι η δρ Πόου;
Δεν ξέρω ακόμα. -Πρέπει να τη βρούμε.
Υποθέτω ότι δούλευε στο Μεμόριαλ.
Και θα μας βοηθούσε να βρίσκαμε τα ιατρικά αρχεία του Λάιφκεαρ.
Βιρτζίνια, ξέρω πως είσαι ορκωτή λογίστρια
και ότι αυτό ξεφεύγει από το πλαίσιο των υποθέσεών σου,
αλλά σίγουρα χρειάζομαι το αναλυτικό σου μυαλό.
Είναι σαν ένα παζλ με χιλιάδες κομμάτια
με το ίδιο χρώμα. -Που τα μάσησε ο σκύλος.
Ακριβώς. Ήλπιζα, λοιπόν, να...
Θα ήμουν ευτυχής αν ήθελες να δουλέψεις την υπόθεση μαζί μου.
Αυτό δεν κάνουμε;
Πώς επιβιώσατε στην καταιγίδα εσύ κι ο άντρας σου; Το σπίτι σας εντάξει;
Μένουμε ψηλά, πάνω σε λόφο.
Το ένα τετράγωνο ήταν στεγνό, το δίπλα πλημμυρισμένο. Ήμασταν τυχεροί.
Χαίρομαι που τ' ακούω.
Λοιπόν, Άννα...
αφού το Μεμόριαλ δεν πρόκειται να ξανανοίξει σύντομα,
θα ήμασταν ευτυχείς αν ερχόσουν στο Πανεπιστήμιο της Λουιζιάνα.
Αν δεν σε πειράζει να περνάς μερικές νύχτες στο Μπατόν Ρουζ.
Και στο Τενεσί θα πήγαινα κάθε μέρα για να γυρίσω στη δουλειά.
Είμαστε αρκετά πιο κοντά κι έχουμε καλύτερη ομάδα φουτμπόλ.
Ισχύει. Ισχύει αυτό.
Όλοι μας πιστεύουμε ότι είσαι η καλύτερη χειρουργός της πολιτείας.
Σε ευχαριστώ πολύ.
Μόλις ηρεμήσουν τα πράγματα σε δύο μήνες, θα το συζητήσουμε.
Όχι. Δέχομαι. Είμαι έτοιμη να ξεκινήσω.
Αλήθεια;
Ναι. Βεβαίως. Θέλω να γυρίσω στη δουλειά.
Αυτό δεν το περίμενα...
Είναι υπέροχο. -Ωραία.
Στην υγειά μας. Είμαι ενθουσιασμένος.
Σ' ευχαριστώ. Κι εγώ είμαι ενθουσιασμένη.
Καλημέρα σ' όλους. Είμαι η Κάλι Φρέντρικς από την Tenet.
Σας ευχαριστώ που κάνατε τόσο δρόμο να έρθετε
και που γίνατε μέλη στην ομάδα μας.
Στο τραπέζι υπάρχουν έγγραφα, ένα για κάθε αποβιώσαντα ασθενή.
Το όνομά σας είναι γραμμένο σε όσα σας έχουν ανατεθεί.
Έχετε τα πακέτα οδηγιών για τις κλήσεις;
Μάλιστα.
Ωραία. Λοιπόν, επαναλαμβάνω.
Θα μιλάτε με γενικούς όρους, ποτέ δεν θα λέτε την άποψή σας.
Οι συγγενείς είναι συνήθως θυμωμένοι, αυτό είναι αναμενόμενο.
Οι περισσότεροι δεν έχουν πληροφορίες για τους δικούς τους,
μόνο ό,τι έχουν δει στις ειδήσεις.
Συγγνώμη.
Κανείς από την Tenet δεν μίλησε με κανέναν από τους συγγενείς;
Μπορεί να επικοινώνησαν εκείνοι,
αλλά κανείς δεν είχε πληροφόρηση για να τους ενημερώσει.
Το σημαντικό είναι να πείτε στις οικογένειες την αλήθεια.
Ότι οι ασθενείς ίσως πέθαναν λόγω διακοπής ρεύματος ή υψηλής θερμοκρασίας.
Εντάξει; Εντάξει.
Είμαι η Σούζαν Μολντέρικ,
προϊσταμένη στο Ιατρικό Κέντρο Μεμόριαλ.
Καλώ για τη μητέρα σας, τη Σίρλεϊ Μπρουσάρντ.
Επιτέλους. Προσπαθώ και δεν βρίσκω κανέναν.
Δυστυχώς, κυρία Μπρουσάρντ,
σας αναφέρω με λύπη ότι η μητέρα σας πέθανε στο νοσοκομείο
μετά την καταιγίδα και πριν την εκκένωση των ασθενών από το κτίριο.
Είχα την παράξενη ελπίδα ότι ίσως...
Θεέ μου.
Λυπάμαι που μας πήρε δύο εβδομάδες.
"Φροντίσαμε το αγαπημένο σας πρόσωπο ως το τέλος".
"Αφού αναγνωρίστηκε, σαβανώθηκε και τοποθετήθηκε στο παρεκκλήσι.
Έτυχε αξιοπρεπούς μεταχείρισης".
Δεν καταλαβαίνω. Γιατί δεν τη μετέφεραν πριν την καταιγίδα;
Αυτό έγινε με βάση τον κίνδυνο για τον ασθενή.
Άλλοι ασθενείς μεταφέρθηκαν.
Τι κίνδυνο διέτρεχε εκείνη;
Λυπάμαι. Δεν έχω τη συγκεκριμένη πληροφορία.
Η πολιτεία παρέλαβε τον συγγενή σας και τον μετέφερε στο νεκροτομείο.
Θα διαπιστωθεί η αιτία θανάτου και θα εκδοθεί σχετικό πιστοποιητικό.
Θα επικοινωνήσουν μαζί σας οι αρμόδιοι.
Λυπάμαι πολύ.
Λυπούμαστε πάρα πολύ.
Αντίο σας.
Εντάξει. Αντίο.
Υπήρχαν κάποιοι ασθενείς που...
ΔΡ ΠΟΟΥ ΧΕΙΡΟΥΡΓΟΣ ΣΤΟ ΜΕΜΟΡΙΑΛ
ήταν σε κρίσιμη κατάσταση
και που ανεξαρτήτως της καταιγίδας είχαν εντολή μη εφαρμογής αναζωογόνησης.
Δηλαδή, αν πέθαιναν, να τους αφήσουμε να πεθάνουν φυσιολογικά
και να μην κάνουμε καμία ηρωική προσπάθεια να τους επαναφέρουμε.
Όλοι παλέψαμε με όλες μας τις δυνάμεις
για να φροντίσουμε με τον καλύτερο τρόπο τους ασθενείς του νοσοκομείου
και για να νιώσουν άνετα.
Ναι, τα λέει πολύ ωραία.
Ίσως υπερβολικά ωραία.
Δεν φαίνεται λίγο απαθής λίγες μέρες μετά από τόσους θανάτους;
Γιατρός είναι. Φέρεται επαγγελματικά.
Η ιδέα ότι γιατροί και νοσοκόμες σκότωσαν από πρόθεση τους ασθενείς,
μου φαίνεται τρελή.
Ναι. Ξαναζήτησα από την Tenet τους ιατρικούς φακέλους.
Και;
Ήταν πολύ ασαφείς για το πού βρίσκονται.
Ίσως πρέπει να εκδώσουμε κλήτευση ή έστω να απειλήσουμε με κλήτευση.
Έχω μια καλύτερη ιδέα. -Τι ιδέα;
Γιατί δεν πάμε στη Νέα Ορλεάνη και στο Μεμόριαλ;
Δεν θες να δεις το μέρος με τα μάτια σου;
Άσε που αν είμαστε τυχεροί, μπορεί να βρούμε και τα αρχεία.
Πειράζει να καπνίσω;
Ναι, πειράζει. Βρομούν τα ρούχα μου.
Θυμάσαι τότε που μπορούσες να καπνίσεις στο αεροπλάνο;
Θυμάμαι όταν ήμουν περίπου στα 12,
πετούσα στην Καλιφόρνια για να πάω στην Ντίσνεϊλαντ.
Καθόμουν στους μη καπνίζοντες
και ήταν γελοίο, αφού εισέπνευσα κάτι σαν δύο πακέτα τσιγάρα.
Τουλάχιστον πήγαινες στην Ντίσνεϊλαντ. -Σωστά.
Σκέφτηκες ποτέ να το κόψεις;
Το σκέφτομαι όλη την ώρα.
ΟΙ ΚΛΕΦΤΕΣ ΘΑ ΠΥΡΟΒΟΛΟΥΝΤΑΙ
Κοίτα εκεί.
Μπορώ να το φτάσω. Βοήθα να το ανεβάσω.
Οι φωτογραφίες δεν δείχνουν όλη την πραγματικότητα.
Είναι σαν να σε χτυπάει φορτηγό.
Νομίζεις ότι ξέρεις πώς είναι,
αλλά ποτέ δεν ξέρεις στ' αλήθεια πώς είναι να σε χτυπάει φορτηγό.
ΚΑΜΕΡΟΝ, ΠΟΥ ΕΙΣΑΙ;
ΙΑΤΡΙΚΟ ΚΕΝΤΡΟ ΜΕΜΟΡΙΑΛ
ΦΥΛΑΚΑΣ
Μπορώ να βοηθήσω;
Ναι, είμαστε ερευνητές από το γραφείο του εισαγγελέα.
Θέλουμε να ρίξουμε μια ματιά.
Αποκλείεται.
Συγγνώμη. Ορίστε; -Όχι χωρίς ένταλμα και στολή προστασίας.
Εσύ δεν φοράς στολή προστασίας. Ούτε αυτοί εκεί φοράνε.
Χωρίς στολή προστασίας και ένταλμα δεν μπαίνετε.
Για ποιον δουλεύετε;
Έχουμε σύμβαση με την Tenet. Ιδιοκτήτη του νοσοκομείου.
Έχετε προϊστάμενο;
Βεβαίως. Θες να του τηλεφωνήσεις; Θα σου πει ακριβώς το ίδιο.
Άντε, πάμε. Φεύγουμε. -Μαλάκας.
Ξέρω ένα καλό φαγάδικο. Μην πάει χαμένη τόση οδήγηση.
Παρακαλώ;
Η δρ Πόου; -Ναι;
Λέγομαι Λιζ Τζάρβις. Είμαι παραγωγός στο CNN.
Είδαμε τη συνέντευξή σας στο Channel 2.
Μάθαμε ότι οι αρχές ερευνούν τους θανάτους στο Ιατρικό Κέντρο Μεμόριαλ
και θέλουμε την άποψη του ιατρικού προσωπικού.
Παρακαλώ;
Σούζαν, η Άννα είμαι.
Γεια σου, Άννα.
Τι κάνεις;
Καλά είμαστε.
Ξέρεις, ο άντρας μου, ο Βινς κι εγώ, είμαστε καλά.
Το σπίτι μας άντεξε, άρα είμαστε καλά.
Σε πήρα επειδή...
Έμαθες ότι οι αρχές ερευνούν το Μεμόριαλ;
Όχι, δεν το έμαθα.
Μόλις με πήραν από το CNN.
Κάνουν ένα ρεπορτάζ για πιθανές ευθανασίες στο νοσοκομείο.
Θέλουν την άποψή μου. -Το CNN;
Δεν είμαι σίγουρη τι να κάνω.
Περίμενε και εγώ...
Θα βάλω κάποιον από την Tenet να σε καλέσει.
Εντάξει;
Εντάξει.
Ναι, Ρόμπερτ, ο Χόρας είμαι. Έμαθες τα νέα για το νοσοκομείο;
Ναι, σχετικά με την ασθενή μου, την Ελένα Μπατίστ.
Είναι στη λίστα με τους νεκρούς;
Της έκανα εισαγωγή προληπτικά.
Πριν την καταιγίδα.
Επειδή την παρακολουθούσα με μηχανήματα.
Δεν κινδύνευε η ζωή της. Καθόλου.
Αφού έφυγα, ο δρ Νάντλερ την ανέλαβε...
Τότε, ποιος ανέλαβε τη φροντίδα της;
Και ποιος ξέρει;
Λέγετε. -Γιούινγκ, η Άννα είμαι.
Άννα. Είσαι καλά; -Πού είσαι;
Κρύβομαι σε ένα ξενοδοχείο στο Χιούστον.
Έχω υπέροχη θέα στην εθνική οδό και σε μια μάντρα αυτοκινήτων.
Ήξερες ότι οι αρχές ερευνούν όσα έγιναν στο Μεμόριαλ;
Επικοινώνησαν μαζί σου;
Όχι οι αρχές, αλλά τα ΜΜΕ σίγουρα.
Το CNN ήταν; Μου ζήτησαν συνέντευξη.
Ναι.
Το CNN ψάχνει κι εμένα, αλλά δεν θέλω καμία σχέση μαζί τους.
Κοίτα...
Το ζήτημα που αντιμετωπίζουμε άπτεται της ιατρικής ηθικής,
υπάρχουν πάρα πολλές απόψεις και δεν θέλω να βρεθώ στη μέση.
Και τι προτείνεις να κάνω;
Μη ρωτάς εμένα.
Αν ήμουν στη θέση σου, θα μιλούσα με την Tenet.
Και δεν θα μιλούσα καθόλου στους δημοσιογράφους.
Με λίγο μοντάζ μπορούν να σε κάνουν να λες ό,τι θέλουν.
Έχεις απόλυτο δίκιο.
Κρύψου. Αυτό σε συμβουλεύω. Κρύψου.
Γεια, είσαι η Τιάνα Κόλμπερν;
Εσύ ποιος είσαι;
Άρθουρ Σέιφερ, του Γραφείου Έρευνας Ασφαλιστικής Απάτης.
Πώς με βρήκες;
Ένας γείτονας εδώ πιο κάτω είπε πως μένεις με τη μάνα σου.
Αυτό το τετράγωνο, κόκκινη πόρτα.
Λυπάμαι για όλα αυτά.
Ναι, είναι όλο της το βιος.
Όλη της η ζωή.
Είναι τρομερό.
Αρκεί που είμαστε όλοι καλά.
Μπορώ να σου κάνω μερικές ερωτήσεις;
Βεβαίως. Εντάξει.
Είσαι νοσοκόμα στο Μεμόριαλ;
Είμαι. Δηλαδή, ήμουν μέχρι που έκλεισε.
Δούλευες με τη δρα Άννα Πόου;
Ήμουν νοσηλεύτρια χειρουργείου σε πολλές εγχειρήσεις της.
Μάλιστα. Ήσουν μαζί της, δούλευες μαζί της αφότου πλημμύρισε το νοσοκομείο;
Στην αρχή ναι, αλλά μετά έφυγα. Δεν σκόπευα να φύγω.
Βοηθούσα με τα νεογνά και κατέληξα σε ένα ελικόπτερο.
Κάτσε, είσαι...
Σε είδα στις ειδήσεις. Έσωσες εκείνο το μωράκι. Εσύ ήσουν.
Ναι. Εγώ ήμουν. -Ήταν ηρωική πράξη.
Ο καθένας το ίδιο θα έκανε. -Όχι. Έκανες κάτι πολύ ξεχωριστό.
Ευχαριστώ.
Συγγνώμη.
Η κόρη μου πέθανε πρόσφατα επειδή...
Οι θεράποντες γιατροί της της έγραψαν υπερβολικές δόσεις φαρμάκων.
Λυπάμαι. Είναι τρομερό.
Ναι, δεν φεύγει ποτέ απ' το μυαλό μου ότι...
ότι αν οι γιατροί ήταν σαν εσένα, θα ήταν ζωντανή τώρα.
Έγραψα νέα συνταγή στον κύριο Μίλερ.
Αν αλλάξει η κατάστασή του,
να με ειδοποιήσετε, εντάξει; Καλέστε στο κινητό μου.
Συγγνώμη.
Ναι; -Γεια. Η δρ Πόου;
Ναι. -Είμαι ο Στίβεν Καμπανίνι.
Διευθυντής επικοινωνίας της Tenet. Είστε σε κάποιο σταθερό;
Μπορώ να πάω στο γραφείο μου.
Ναι, παρακαλώ. Και καλέστε με. Στο νούμερο που φαίνεται στην οθόνη.
ΑΝΝΑ ΠΟΟΥ, ΙΑΤΡΟΣ ΩΤΟΡΙΝΟΛΑΡΥΓΓΟΛΟΓΟΣ
Δρ Πόου. -Είμαι σε σταθερό.
Μισό λεπτό. Έχω τη βοηθό νομική μας σύμβουλο,
την Όντρεϊ Άντριους, μαζί μου στη γραμμή.
Γεια σας, δρ Πόου.
Γεια. Ευχαριστώ που επικοινωνήσατε.
Φυσικά.
Έμαθα ότι τα γεγονότα στο Μεμόριαλ τελούν υπό έρευνα.
Ναι, σωστά.
Θα ήθελα κάποια καθοδήγηση και συμβουλές.
Δρ Πόου, θα μας βοηθούσε πολύ αν μπορούσατε, από τη δική σας πλευρά,
να μας εξιστορήσετε τα γεγονότα.
Ξεκινώντας από το χτύπημα του τυφώνα.
Βεβαίως...
Εμείς αγωνιζόμασταν να φροντίσουμε τους ασθενείς.
Υπήρχε ρεύμα μόνο από τις γεννήτριες.
Δεν είχαμε κλιματισμό. Δεν έχετε ιδέα πόσο απαίσια ήταν.
Ήταν...
ΠΑΝΕΠΙΣΤΗΜΙΟ ΤΗΣ ΛΟΥΙΖΙΑΝΑ ΚΕΝΤΡΟ ΙΑΤΡΙΚΩΝ ΕΠΙΣΤΗΜΩΝ
Στο τέλος, ήταν απλά χάος.
Μας υποχρέωσαν να εκκενώσουμε το νοσοκομείο.
Όλοι έτρεχαν να φύγουν.
Δρ Πόου, θέλω να επικεντρώσω λίγο πιο συγκεκριμένα
στα γεγονότα της πέμπτης και τελευταίας μέρας.
Ωραία, αλλά προτού γίνει αυτό...
θα ήθελα να μου εξηγήσετε με ποιον τρόπο θα με υπερασπιστείτε.
Αν παραστεί ανάγκη.
Δεν μπορώ να σας δώσω καμία τέτοια συμβουλή.
Ορίστε;
Δουλεύω για την Tenet, όχι για συγκεκριμένους γιατρούς.
Σας συμβουλεύω κατηγορηματικά να βρείτε δικό σας δικηγόρο.
Επιστρέφουμε σε εκείνο το πρωινό. Πέμπτη...
Όχι.
Όχι, εγώ...
Δεν θα απαντήσω σε καμία άλλη ερώτηση προτού βρω δικούς μου δικηγόρους. Αντίο.
Τι θα γίνει τώρα; Τι κάνουμε εδώ;
ΡΙΤΣΑΡΝΤ Τ. ΣΙΜΟΝΣ ΤΖ. ΔΙΚΗΓΟΡΟΣ
Η Νέα Ορλεάνη είναι πόλη, αλλά είναι σαν κωμόπολη.
Οτιδήποτε πεις ή κάνεις θα μαθευτεί και θα ερευνηθεί.
Δεν πρέπει να μιλήσεις σε κανέναν για ό,τι συνέβη.
Εντάξει; Σίγουρα όχι στα ΜΜΕ. Τέρμα οι συνεντεύξεις...
Δεν θέλω να κάνω άλλες συνεντεύξεις.
Ακόμα και ο άντρας σου. Ο Βινς;
Ναι, ο Βινς.
Ακόμα και ο Βινς πρέπει να μείνει λίγο στο σκοτάδι.
Όσα λέμε εγώ κι εσύ θα μείνουν μεταξύ μας.
Κατανοητό.
Κοίτα, θέλω να ξέρεις ένα πράγμα προτού προχωρήσουμε.
Δεν έκανα τίποτα κακό.
Το ξέρω. Το ξέρω αυτό.
Γνώριζα τον πατέρα σου.
Ήταν εξαίρετος γιατρός.
Η φήμη σου είναι πεντακάθαρη.
Και τι κάνουμε; Μένουμε άπραγοι περιμένοντας να σπιλωθεί;
Όχι, δεν θα κλειστούμε στην άμυνα.
Δηλαδή; -Άσ' το σ' εμένα.
Προς το παρόν, μην ανησυχείς.
Δηλαδή, ξέρω ότι ανησυχείς, αλλά σου υπόσχομαι, Άννα,
θα σε προσέξω.
Αναρωτιέμαι, κυρία Ρόμπισο,
γιατί οι δικηγόροι του Λάιφκεαρ ήθελαν να μας μιλήσετε.
Επειδή πιστεύω...
όσα συνέβησαν, όσα ερευνάτε, αυτοί οι θάνατοι...
δεν ήταν τυχαίοι.
Θέλετε να μας πείτε τι συνέβη;
Κατ' αρχάς...
οι συνθήκες στο νοσοκομείο ήταν...
άθλιες.
Πέρα από κάθε φαντασία.
Ήταν χάος.
Κανείς δεν ήξερε τι συνέβαινε.
Δεν είχαμε ρεύμα επί δύο μέρες.
Ήταν σκοτεινά.
Η ατμόσφαιρα ήταν σαν καμίνι.
Η δυσωδία του θανάτου ήταν παντού.
Ειδικά την τελευταία μέρα.
Με φώναξαν σε μια συνάντηση στο Λάιφκεαρ.
Μεταφέρουμε όσους ασθενείς μπορούμε. -Δηλαδή, κάποιοι δεν θα φύγουν;
Σκοπεύουμε να μην αφήσουμε κανέναν ζωντανό ασθενή πίσω.
Τι θα γίνει με τον Έμετ Έβερετ;
Είναι ασθενής μας.
Είναι ξύπνιος, έχει συνείδηση.
Δεν γνωρίζω όλους τους ασθενείς σου. Τους ξέρει η δρ Πόου. Αυτή να ρωτήσεις.
Έτσι πήγα και μίλησα στη δρα Πόου.
Είμαι η Νταϊάν Ρόμπισο.
Διευθύνω το Λάιφκεαρ στο κτίριο. -Γεια.
Μιλούσαμε για τον Έμετ.
Είναι παράλυτος. Πόσο ζυγίζει; Κάτι σαν 170 κιλά;
Περίπου. -Ναι, πώς τα πάει;
Έχει τις αισθήσεις του, επικοινωνεί, αν αυτό εννοείς.
Δεν ήξερα ότι υπάρχει ασθενής σας που επικοινωνεί.
Ναι.
Πόσοι χρειάζονται για να τον μετακινήσουν;
Δεν ξέρω. Δεν έχω ιδέα.
Θα πρέπει να πάμε από τις σκάλες. Επτά όροφοι στο σκοτάδι.
Μετά στην άλλη άκρη από την τρύπα στο μηχανοστάσιο.
Και, ειλικρινά, δεν ξέρω καν αν χωράει.
Μετά θα πρέπει να ανεβεί στην ταράτσα από το γκαράζ
και στα στενά σκαλιά του ελικοδρόμιου.
Σίγουρα κάποιος τρόπος θα υπάρχει.
Ήταν πάρα πολύ δύσκολο...
με ανθρώπους πιο εύκολους στον χειρισμό.
Συγγνώμη, τι...
Τι συζητάμε, λοιπόν;
Είπε...
"Κάποιοι από αυτούς τους ασθενείς απλά δεν θα επιβιώσουν".
Εννοούσε η δρ Πόου ότι θα τους κάνει ευθανασία;
Η λέξη "ευθανασία" δεν ειπώθηκε ποτέ,
αλλά είμαι βέβαιη ότι αυτό του συνέβη στο τέλος.
Είπε η δρ Πόου τι σκόπευε να κάνει;
Με παραμέρισε για να μην έχω ευθύνη.
Παίρνω πάνω μου όλη την ευθύνη.
Δεν θέλω κανείς να φοβηθεί ότι μπορεί να χάσει την άδειά του.
Λες και αυτό με ένοιαζε.
Τι έγινε μετά;
Παραδώσαμε τον όροφο στην Πόου και στις δύο νοσοκόμες που είχε μαζί.
Ξέρετε πού βρίσκονται τώρα οι δύο νοσοκόμες;
Όχι.
Δεν τις ήξερα καν.
Βαθιά μέσα μου πιστεύω ότι οι ασθενείς μου δολοφονήθηκαν.
Αν και δεν συμμετείχα σ' αυτό...
δεν έκανα αρκετά για να το αποτρέψω.
Λοιπόν, τι σκέφτεσαι;
Σκέφτομαι ότι δεν άκουσε κανέναν να δίνει εντολή για ευθανασία ασθενών.
Ίσως πρόκειται για απλή παρανόηση.
Με δεδομένες τις φρικτές συνθήκες,
είναι πιθανό κάποιοι βαριά ασθενείς απλά να πέθαναν.
Στη χειρότερη περίπτωση, να τους χορηγήθηκαν λάθος φάρμακα.
Δεν μπορώ να πιστέψω ότι το προσωπικό είχε πρόθεση να σκοτώσει ασθενείς.
Δεν μπορώ να το διανοηθώ. -Ούτε εγώ.
Να βρούμε κι άλλους από το Λάιφκεαρ. Να καταλάβουμε καλύτερα τι έγινε.
Θα δω τι μπορώ να κανονίσω.
Πίεση σταθερή.
Ανοίξτε μου λίγο πιο κάτω.
Ναι, δρ Πόου. -Ευχαριστώ.
Σοβαρή αδενοπάθεια. Θα πρέπει να φύγουν και οι λεμφαδένες.
Μάλιστα.
Ξύπνα, Άλισον.
Ξύπνα.
Πώς είσαι;
Γεια σου, γιατρέ.
Γεια.
Έχω καλά νέα. Το αφαιρέσαμε όλο.
Στείλαμε τα δείγματα στο παθολογικό, αλλά δεν νομίζω ότι απέμεινε όγκος.
Μιλάς σοβαρά;
Θα γίνεις καλά.
Είναι έξω η οικογένειά σου;
Πάω να τους ενημερώσω.
Κυρία Μέντεζ, ήσασταν προϊσταμένη στο Λάιφκεαρ;
Ναι, σωστά.
Ας πάμε στο πρωί της Πέμπτης, 1η Σεπτεμβρίου.
Ήταν η τελευταία σας μέρα στο νοσοκομείο, σωστά;
Ναι, σωστά.
Τι θυμάστε από εκείνη τη μέρα;
Τα ελικόπτερα.
Και τη μυρωδιά.
Τα καυσαέρια των ελικοπτέρων έρχονταν μέσα.
Ήταν ανυπόφορο.
Μου θύμισε μια ταινία που είχα δει στην τηλεόραση.
Ποια ήταν;
Η Πτώση της Σαϊγκόν.
Κυρία Τζόνσον, τι δουλειά κάνατε στο Λάιφκεαρ;
Λέγεστε Κρίστι, με "Κ";
Ναι. Κ-Ρ-Ι-Σ-Τ-Ι.
Ήμουν διευθύντρια φαρμακευτικής φυσικοθεραπείας, δηλαδή επέβλεπα
τα προγράμματα αποκατάστασης και θεραπείας στο Λάιφκεαρ.
Μπορείτε να μας πείτε τι θυμάστε από την τελευταία μέρα,
την Πέμπτη, στο νοσοκομείο;
Είχα μια συνάντηση με τη Σούζαν Μολντέρικ,
είπε ότι οι ασθενείς μας δεν θα τα καταφέρουν.
Το είπε αυτό η Μολντέρικ;
Ναι, μάλλον.
Ξέρετε γιατί;
Επικρατούσε το απόλυτο χάος, λάβαμε εντολές να φύγουμε.
Υποθέτω ότι, και δεν ξέρω αν ισχύει,
ότι δεν ήθελαν να αφήσουν τους ασθενείς πίσω μόνους,
να υποφέρουν σε ένα έρημο νοσοκομείο για μέρες μέχρι να πεθάνουν.
Λοιπόν, τι κάνατε εκείνο το πρωί;
Ό,τι έκανα κάθε πρωί.
Πήγα να ελέγξω τους ασθενείς.
Ήταν σε άσχημη κατάσταση.
Κάποιοι ήταν αναίσθητοι.
Κάποιοι έβγαζαν αφρούς από το στόμα.
Κάποιοι ανάσαιναν όπως ανασαίνει ο ετοιμοθάνατος.
Δεν υπήρχαν τρόφιμα. Ούτε πόσιμο νερό.
Ο κόσμος προσπαθούσε να φύγει.
Ένα. Μπορεί κάποιος να πάρει ένα άτομο;
Βοηθούσα τις κόρες μιας ασθενούς μου, της Άντζελα ΜακΜάνους, να μπουν στη βάρκα.
Πρέπει να πας σε ασφαλές μέρος για χάρη της μητέρας σου.
Πρέπει να επιβιώσεις για χάρη της.
Τότε ήρθε η δρ Πόου...
Αυτοί οι ασθενείς...
μάλλον δεν θα επιβιώσουν.
Εκπλήσσομαι που τους κρατήσαμε ζωντανούς για τόσο πολύ.
Αποφασίστηκε να τους χορηγηθούν θανατηφόρες δόσεις.
Ανέφερε συγκεκριμένα φάρμακα;
Τα ανέφερε ένα ένα, αλλά ήμουν τόσο σοκαρισμένη που...
Της ζήτησα να τα επαναλάβει, εκείνη τα επανέλαβε και...
Τώρα δεν...
Η μορφίνη ήταν ένα απ' αυτά.
Τι έγινε στη συνέχεια;
Άκουσα την Τερίς Μέντεζ να με φωνάζει.
Ακουγόταν πολύ ταραγμένη.
Κρίστι, έλα. Πρέπει να γυρίσουμε.
Πήγαμε στον θάλαμο του Έβερετ επειδή εκεί ήταν η δρ Πόου.
Δεν υπάρχει τρόπος να τον βγάλουμε.
Τι έγινε μετά;
Ήθελε να τον ναρκώσει κάποιος.
Την ακούσατε να το λέει;
Η Πόου ζήτησε να τον ναρκώσει κάποιος;
Κυρία Τζόνσον.
Μπορεί.
Δεν είμαι σίγουρη αν το άκουσα από την ίδια ή από κάποιον άλλο.
Αλλά την άκουσα να λέει
"Πρέπει να φύγετε όλοι σας. Αναλαμβάνουμε εμείς τους ασθενείς σας".
Την είδατε να κάνει οτιδήποτε σε κάποιον ασθενή σας;
Καθώς έφευγα, την είδα να περπατά στον διάδρομο.
Μου φάνηκε πολύ αγχωμένη.
Ήταν με εκείνες τις δύο νοσοκόμες.
Την είδατε να χορηγεί φάρμακα σε κάποιον ασθενή;
Είδατε κάτι άλλο;
Όχι.
Φύγαμε.
Κύριε Νακαμάρου, ήσασταν φαρμακοποιός την τελευταία μέρα.
Σας είπε η δρ Πόου ποιο ήταν το σχέδιο;
Μου είπε ότι θα χορηγηθούν θανατηφόρες δόσεις σε ασθενείς.
Την ακούσατε να λέει "Θα χορηγηθούν θανατηφόρες δόσεις";
Το είπε ακριβώς έτσι;
Αυτό θυμάμαι.
Τι έγινε μετά;
Τη ρώτησα τι είδους φάρμακα θα έδινε στους ασθενείς.
Μου έδειξε φιαλίδια μορφίνης και Versed, που είναι χειρουργικό αναισθητικό.
Μου ζήτησε υλικά όπως σύριγγες και φιαλίδια με φυσιολογικό ορό.
Φυσιολογικό ορό;
Σε αυτόν διαλύαμε τα φάρμακα στους ενδοφλέβιους καθετήρες
για χορήγηση στους ασθενείς.
Ως φαρμακοποιός, της δώσατε τα υλικά που ζήτησε;
Ναι.
Είδατε την ίδια ή τις νοσοκόμες να χορηγούν τα φάρμακα;
ΜΟΡΦΙΝΗ
Τις είδα να γεμίζουν τις σύριγγες με τα φάρμακα.
Αλλά δεν τις είδα να κάνουν ενέσεις. Όχι.
Είδατε κάτι άλλο;
Ναι, μετά.
Είδα τη δρα Πόου να βγαίνει από έναν θάλαμο.
Είχε βάλει τις σύριγγες σε διαφανές νάιλον σακουλάκι.
Τότε η Πόου μού ζήτησε κάτι.
Τι σας ζήτησε;
Μου ζήτησε να ελέγξω τους ασθενείς...
και να καλύψω με το σεντόνι όσους πέθαναν.
Πιστεύετε ότι...
Κατά την άποψή μου, είναι το μόνο λογικό συμπέρασμα.
Αυτοί οι ασθενείς δολοφονήθηκαν.
Υποτιτλισμός: Κώστας Φαρμάκης